
Бүген Казанның «Баскет-холл»ында коляскаларда баскетбол буенча Ачык Россия кубогы кысаларында «Барс Канатлары» («Крылья Барса») һәм Мәскәүдән «Фалькон» командалары арасында өченче урын өчен матч уздырылды. Киеренке көрәш барышында 61:47 исәбе белән Казан командасы җиңү яулады. Бу уенга Татарстан Республикасы Президенты Рөстәм Миңнеханов, Татарстан Республикасы Президентының социаль мәсьәләләр буенча ярдәмчесе Татьяна Ларионова, Татарстан Республикасы яшьләр эшләре һәм спорт министры Владимир Леонов та метрода килгән иде.


Исегезгә төшерәбез, коляскаларда баскетбол буенча Ачык Россия кубогы Татарстан башкаласында 19 сентябрьдә старт алган иде. Ярышлар алтынчы мәртәбә оештырыла. Аларда Чиләбедән, Казаннан, Мәскәүдән, Санкт-Петербургтан, Төмәннән һәм Ставропольдән 8 команда катнаша.


Ярышта катнашучыларны сәламләп, Татарстан Республикасы Президенты Рөстәм Миңнеханов турнирда көрәшүчеләрнең көчле спорт рухына ия булуларын билгеләп үтте. «Без һәрвакыт безнең милләт сәламәтлек булырга тиеш дип әйтәбез, ә моның өчен спорт белән шөгыльләнергә кирәк. Татарстан һәрвакыт бу спорт төренә ярдәм итеп торачак», - дип белдерде Рөстәм Миңнеханов.


Татарстан Президенты 15 спорт коляскасы алу өчен сертификат тапшырды. Моннан тыш, Татарстан Республикасы Президенты Рәхмәте Россия инвалидларының спорт берлеге президентына, Бөтенроссия инвалидлар җәмгыяте рәисе урынбасары Флюр Нурлыгаяновка һәм «Барс Канатлары» баскетбол клубының баш тренеры Василий Кочетковка белдерелде.


«Коляскаларда баскетбол шул дәрәҗәгә җитте ки, ярдәм булса, без Казанда Европа чемпионатын кабул итәргә әзер», - диде турнирның баш судьясы Михаил Локшин.


Матчтан соң командаларга һәм иң яхшы уенчыларга бүләкләр тапшырылды. «Барс Канатлары»ннан иң яхшы баскетбол снайперы дип Василий Кочетков танылды, батырлыгы өчен Татарстан командасы спортчысы дип – Руслан Кожевников.


Турнир җиңүчесе титулын нәкъ бер ел элеккечә Санкт-Петербургтан «БасКИ» командасы алды. Икенче урында аларның якташлары – «Невский Альянс».
Казанда коляскаларда баскетбол буенча Россия Кубогы тәмамланды